นักเขียนการ์ตูนญี่ปุ่น

**ยูกิ คามาตานิ** (ญี่ปุ่น: 鎌谷 悠希; โรมาจิ: *Kamatani Yūki*) เป็นนักเขียนการ์ตูนและนักวาดชาวญี่ปุ่น มีชื่อเสียงจากซีรีส์มังงะเรื่อง *คัมภีร์ลับเจ้านินจา* (ญี่ปุ่น: 隠の王; โรมาจิ: *Nabari no Ō*) ที่ตีพิมพ์โดยสแควร์เอนิกซ์

ประวัติ
-------

ในปี ค.ศ. 2555 คามาตานิเปิดเผยอัตลักษณ์ทางเพศของตนทางทวิตเตอร์ว่าเป็นเอเซ็กชวลและสถานะเพศเอ็กซ์ ในหน้าโพรไฟล์ทวิตเตอร์ของคามาตานิ บันทึกสถานะเพศของตนว่า "toX" ตามแบบแผนของคนข้ามเพศที่ระบุตนว่าเป็น FTM (ชายข้ามเพศ) หรือ MTF (หญิงข้ามเพศ) ซึ่งปกปิดสถานะเพศที่ถูกกำหนดตั้งแต่แรกเกิด

ในการให้สัมภาษณ์ในปี พ.ศ. 2561 คามาจานิเล่าถึงความเจ็บปวดที่ตนต้องเผชิญในช่วงวัยรุ่นเนื่องจากการดิ้นรนเพื่ออัตลักษณ์ของตนเอง ประสบการณ์เหล่านี้สะท้อนอยู่ในผลงานซีรีส์มังงะเรื่อง *เพียงพบบรรจบฝัน* ซึ่งเรเชล ทอร์นได้กล่าวถึงซีรีส์มังงะเรื่องนี้ว่า "อาจเป็นครั้งแรกที่ฉันนึกได้ว่าคนข้ามเพศกำลังถูกกล่าวถึง [ประสบการณ์ข้ามเพศ] หรือบรรยายถึง [พวกเขา] ในที่แห่งใดนอกเหนือไปรูปแบบมังงะความเรียง"

ผลงาน
-----

มังงะของคามาตานิมักจะนำเสนอตัวละครในช่วงชีวิตที่เปลี่ยนผ่านและประเด็นเกี่ยวกับอัตลักษณ์และความเป็นคนชายขอบ คามาตานิอ้างถึง โมโตะ ฮางิโอะว่าเป็นแรงบันดาลใจหลัก เช่นเดียวกับฮางิโอะ มังงะของคามาตานิมักจะเน้นในเรื่อง เรื่องสถานะเพศและการอุปมาทางการเห็น

### *คัมภีร์ลับเจ้านินจา*

ผลงานเปิดตัวของคามาตานิเรื่อง*คัมภีร์ลับเจ้านินจา* (ญี่ปุ่น: 隠の王; โรมาจิ: *Nabari no Ō*) เป็น "มังงะนินจาสมัยใหม่" เกี่ยวกับเด็กวัยรุ่นที่ดูธรรมดาแต่ร่างกายมีพลังนินจามากความสามารถซึ่งกลุ่มนินจาที่ซ่อนตัวอยู่เข้าต่อสู้เพื่อชิงพลังนั้น มังงะเข้ารอบสุดท้ายในรางวัลของเทศกาลศิลปะสื่อญี่ปุ่นครั้งที่ 9 ในปี พ.ศ. 2548 ในสาขามังงะเน้นเนื้อเรื่อง และในที่สุดก็ได้รับการแนะนำจากคณะกรรมการ หนังสือมังงะเล่มที่ 14 ซึ่งเป็นเล่มสุดท้ายตีพิมพ์ในญี่ปุ่นในปี พ.ศ. 2554 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ คามาตานิร่วมงานกับสตูดิโอเจซีสตาฟในการสร้างซีรีส์อนิเมะ 26 ตอนที่ดัดแปลงมาจาก*คัมภีร์ลับเจ้านินจา* กำกับโดยคูนิฮิซะ ซูงิชิมะ ออกอากาศในญี่ปุ่นทางช่องทีวีโตเกียว ในปี พ.ศ. 2551

### *โชเน็งโน้ต*

*โชเน็งโน้ต* (ญี่ปุ่น: 少年ノート; โรมาจิ: *Shōnen Nōto*) ตีพิมพ์โดยสำนักพิมพ์โคดันชะ ในนิตยสาร*มอนิงทูรายเดือน* นิตยสารมังงะแนว*เซเน็ง* เรื่องราวเกี่ยวกับเด็กชายผู้มีโทนเสียงโซปราโนอันไพเราะกับชีวิตในฐานะสมาชิกในคณะประสานเสียงของโรงเรียนมัธยมต้น สำนักพิมพ์โคดันชะตีพิมพ์หนังสือมังะทั้งหมด 8 เล่มในประเทศญี่ปุ่นตั้งแต่ปี พ.ศ. 2554 ถึง พ.ซ. 2557 ในปี พ.ศ. 2556 ผ่านการคัดเลือกจากคณะกรรมการตัดสินในเทศกาลศิลปะสื่อญี่ปุ่นครั้งที่ 17

### *บุชชิ โนะ บิชชิง*

*บุชชิ โนะ บุชชิง: คามากูระ ฮัมบุง บุชชิโรกุ* (ญี่ปุ่น: ぶっしのぶっしん 鎌倉半分仏師録; โรมาจิ: *Busshi no Busshin: Kamakura Hanbun Busshiroku*) เป็นมังงะแนวจินตนิมิตอิงประวัติศาสตร์ตีพิมพ์โดยสแควร์เอนิกซ์ และเผยแพร่ทางนิตยสารดิจิตอล*กังกังออนไลน์* หนังสือมังงะเล่มแรกตีพิมพ์ในประเทศญี่ปุ่นในปี พ.ศ. 2557

### *เพียงพบบรรจบฝัน*

*เพียงพบบรรจบฝัน* (ญี่ปุ่น: しまなみ誰そ彼; โรมาจิ: *Shimanami Tasogare*) ดำเนินเรื่องในเมืองโอโนมิจิ จังหวัดฮิโรชิมะ คามาตานิแสดงถึงตัวละครต่าง ๆ ที่เป็นเควียร์ ที่มาให้คำนิยามกับอัตลักษณ์ของตน สำนักพิมพ์โชงากูกังตีพิมพ์หนังสือมังงะรวมเล่ม (*ทังโกบง*) ทั้งหมด 4 เล่มตั้งแต่วันที่ 11 ธันวาคม พ.ศ. 2558 ถึง 19 กรกฎาคม พ.ศ. 2561 มังงะมีลิขสิทธิ์ในประเทศไทยโดยสำนักพิมพ์เซนชู

### *ไฮเรส วะ ทาบิจิ โนะ ฮาเตะ*

คามาจานิกลับมาทำงานให้กับนิตยสารมอนิงทูรายเดือนของสำนักพิมพ์ชูเอชะอีกครั้งด้วยผลงานเรื่อง *ไฮเรส วะ ทาบิจิ โนะ ฮาเตะ (*ญี่ปุ่น: ヒラエスは旅路の果て; โรมาจิ: *Hiraesu wa Tabiji no Hate*) เริ่มวันที่ 22 ตุลาคม พ.ศ. 2563 เรื่องราวเกี่ยวกับเทพเจ้า ชายผู้เป็นอมตะ และหญิงสาวที่ต้องการตายเพื่อที่เธอจะได้กลับมาพบกับเพื่อนอีกครั้ง

### ผลงานอื่น ๆ

*ลีเบราเมนเต* (ญี่ปุ่น: リベラメンテ; โรมาจิ: *Riberamente*) รวมมังงะเรื่องสั้นแนวจินตนมิต ตีพิมพ์ในปี พ.ศ. 2548 โดยสแควร์เอนิกซ์

มังงะเรื่องสั้นโดยคามาตานิปรากฏในรวมผลงานมังงะของ*โทเคนรันบุ*อย่างเป็นทางการหลายชุดที่ตีพิมพ์โดยสำนักพิมพ์โชงากูกังและสแควร์เอนิกซ์

ในปี พ.ศ. 2560 คามาตานิร่วมมือกับนักเขียนบทยาซูโกะ โคบายาชิ ในมังงะแนว "นาฏกรรมย้อนยุค" ร่วมสมัยสามตอนที่มีชื่อว่า อันล็อก (アンロック)

อ้างอิง
-------

1. ↑  リベラメンテ―鎌谷悠希短編集 (ภาษาญี่ปุ่น). Amazon.com. October 18, 2005. สืบค้นเมื่อ July 2, 2009.
2. ↑  Kamatani, Yuhki [@yuhkikamatani] (May 7, 2012). "隠すことでもわざわざ言うことでもカテゴライズするようなことでもないと分かっているけど、無難に生きようと、へらへら誤魔化している自分に対して無性に腹立たしく思う時があります。誤魔化したくない。私はXジェンダーでアセクシャルなセクシュアルマイノリティです。そんな程度の人間です" [I know it's nothing to hide, say, or categorize, but there are times when I feel really angry with myself for trying to live a safe life. I don't want to mislead you. I am X gender and asexual. That's the extent of who I am.] (ทวีต) (ภาษาญี่ปุ่น). คลังข้อมูลเก่าเก็บจากแหล่งเดิมเมื่อ May 19, 2018. สืบค้นเมื่อ April 20, 2023 – โดยทาง ทวิตเตอร์.
3. ↑  "鎌谷悠希 (@yuhkikamatani) | Twitter". March 8, 2016. คลังข้อมูลเก่าเก็บจากแหล่งเดิมเมื่อ March 8, 2016. สืบค้นเมื่อ May 1, 2018.
4. ↑  Yamaguchi, Ryo (February 9, 2018). 「お前、ホモなの？」疑われた高校生、失った居場所。描いた漫画家の過去とは. *BuzzFeed News* (ภาษาญี่ปุ่น). สืบค้นเมื่อ May 1, 2018.
5. ↑  Kaiser, Vrai (September 3, 2017). "Chatty AF 21: Wandering Son Retrospective". *Anime Feminist* (Podcast). Anime Feminist. เหตุการณ์เกิดขึ้นที่ 1:03:45. สืบค้นเมื่อ May 2, 2018.
6. 1 2  "[Creator Spotlight] Art as Discovery, Art as Hope: Yuhki Kamatani, x-gender and asexual mangaka". *Anime Feminist*. May 16, 2018. สืบค้นเมื่อ June 29, 2018.
7. 1 2  Loo, Egan (July 8, 2010). "Nabari no Ou Manga to End in 14th Volume in Japan". *Anime News Network*.
8. ↑  "2005 9th Japan Media Arts Festival". คลังข้อมูลเก่าเก็บจากแหล่งเดิมเมื่อ April 3, 2008. สืบค้นเมื่อ June 1, 2008.
9. ↑  *隠の王(14)*. ASIN 4757531346.
10. ↑  "少年ノート". Kodansha. คลังข้อมูลเก่าเก็บจากแหล่งเดิมเมื่อ 2022-10-03. สืบค้นเมื่อ May 8, 2018.
11. ↑  "Shonen Note (The Boy's Note)". Japan Media Arts Festival. สืบค้นเมื่อ May 8, 2018.
12. ↑  *少年ノート(1)*. ASIN 4063870197.
13. ↑  "17th Japan Media Arts Festival | Manga Division". Japan Media Arts Festival. สืบค้นเมื่อ May 8, 2018.
14. ↑  *少年ノート(8)<完>*. ASIN 4063883574.
15. ↑  "ぶっしのぶっしん 鎌倉半分仏師録". *Gangan Online*. สืบค้นเมื่อ May 8, 2018.
16. ↑  *ぶっしのぶっしん 鎌倉半分仏師録(1)*. ASIN 4757543638.
17. ↑  しまなみ誰そ彼 1 (ภาษาญี่ปุ่น). Shogakukan. December 11, 2015. สืบค้นเมื่อ August 8, 2018.
18. ↑  しまなみ誰そ彼 4 (ภาษาญี่ปุ่น). Shogakukan. July 19, 2018. สืบค้นเมื่อ August 8, 2018.
19. ↑  "Our Dreams At Dusk's Yuhki Kamatani Launches New Manga in October". *Anime News Network* (ภาษาอังกฤษ). สืบค้นเมื่อ October 23, 2020.
20. ↑  *リベラメンテ―鎌谷悠希短編集*. ASIN 4757515626.
21. ↑  "刀剣乱舞－ＯＮＬＩＮＥ－ アンソロジー～ヒバナ散らせ、刀剣男士～". *Shogakukan*. October 7, 2015. สืบค้นเมื่อ May 8, 2018.
22. ↑  "刀剣乱舞－ＯＮＬＩＮＥ－ アンソロジー ～ヒバナ舞え、刀剣男士～". *Shogakukan*. September 12, 2016. สืบค้นเมื่อ May 8, 2018.
23. ↑  "刀剣乱舞-ONLINE-アンソロジーコミック～刀剣男士幕間劇～". *Square-Enix.com*. สืบค้นเมื่อ May 8, 2018.
24. ↑  Inc, Natasha. "小林靖子×鎌谷悠希の異世界チャンバラ「アンロック」が次号モーニングに". *コミックナタリー* (ภาษาญี่ปุ่น). สืบค้นเมื่อ November 21, 2021.

แหล่งข้อมูลอื่น
---------------

* เว็บไซต์ทางการ (ในภาษาญี่ปุ่น)
* ยูกิ คามาตานิ ที่ทวิตเตอร์
* ยูกิ คามาตานิ ที่เครือข่ายข่าวอนิเมะ